《过友人居》
宋代·左纬

试问春蚕第几眠，柳条如线雨如烟。池蛙相应昏昏月，海燕初归漠漠天。

卒岁未妨资橘柚，馀生应只付林泉。他时卜宅如相近，且种壕头十亩莲。

作者简介：左纬（？～约1142）字经臣，号委羽居士，黄岩县（今浙江黄岩区）城东永宁山下人。少时以诗文闻名台州。早岁从事举子业，后以为此不足为学，弃去，终身未仕。